994  GnawiwEAE, — Onsrnvarr0 GEOPONICA| ET OECONOMICA. 
OBSERVATIO GEOPONICA ET OECONOMICA. - 
, Posteaquam examinavimus, qua ratione in Brasilia gra- 
mina dispersa sint, docere jam , quomodo et qua ratione ali- 
quot eorum in illa terra colantur et quem ad usum adhibean. 
tur, necesse est. Iu qua re haec duo mihi proponenda pu- 
tavi, primum ut lectori monstrarem, quae eorum in illis ter- 
ris esset cultura, deinde ut nonnullas adjicerem observa- 
tiones, quae ad emendationem rei rusticae aut oeconomicae 
pertinent, | 
I. Maximüs graminum usus in eo positus est, quod ho- 
minibus et bestiis alimenta praebent, ideoque conveniet hoc 
primum exponere atque incipere a Zea Mayde, cujus cul- 
tura supra totam Brasiliam, ab Aequatore usque ad meridio- 
nales imperii fines, extensa est, 
Haud dubium est, quin Zea May ss planta sit vere ameri- 
cana, Nam antiquissimi auctores, qui hanc occidentalem or- 
bis partem ab Hispanis expugnatam nobis narrant, ut canzai- 
LOSA DE LA VEGA, nos certiores faciunt, Autochthonas tunc 
temporis Maydem coluisse, ejus grana aut frixa aut in aqua, 
lacte ac melle cocta aut placentae specie edisse, atque Perua- 
nos expressum succum .densando saccharum quoddam nactos 
esse, non secus ac ex fermentata decoctione cerevisiam, quam 
Cicha dicunt, compararent. Illas altas regiones juxta mag- 
num lacum 7iticaca, ad quem montes Chimborazo ipso, ut 
testis est PENTLANDUS, excellens peregrinator, altitudine su- 
periores se tollunt, in quibus prisci splendoris monumenta 
primae americanae culturae incunabula imdicare videntur, se- 
des esse, unde primum istius utilis frumenti cultura. supra 
terras Septentrionem versus sitas ac Brasiliain sese diffuderit, 
verosimile est. Haud quidem ignoro, plures esse scriptores 
qui Zeam in Brasilia quoque crescere contenderint ; denuo 
autem dicendum mihi est, quod jam supra animadverti, nec 
me nec alium, quantum scio, botanicum, eam usque locorum 
invenisse sponte crescentem. Haec planta etiam ex magnitu- 
dine seminum mollitieque non ita comparata esse videtur, ut 
iisdem modis, quibus plantarüm semina dispergt solent, scili- 
cet vento, fluctibus aut avibus, ex patria primitiva in caete- 
ras Ámericae meridionalis regiones diffundi potuerit; nam gra- 
vius est semen, quam ut vento auferatur, et mollius, quam ut 
aquae perfliviis germinandi facultatem conservet, atque aves ex 
iisdem rationibus nec pennis nec gutture illud differe pos- 
sunt. Unde hominem fuisse, qui Zeam in Brasilia quoque 
dissipaverit, statuimus, quamvis dici non possit, qua via ante 
tempora longissima in Drasiliam venerit. — Hoc unum ob- 
